ml ml ml en ml ml en ml ml ml ml ml ml ml ml ml ml en en en en ml en en ml en ml es en en ml ml ml ml ml ml ml en cs en cs fr en cs en en ml cs da cs cs en cs cs cs cs cs cs en cs en cs cs cs en
ഒറ്റപ്പെടലുകള്‍ക്കിടയില്‍ നിന്നും ഒളിച്ചോടാന്‍ നല്ലത് ഒറ്റയ്ക്കിരിക്കല്‍ ആണ് പോല്‍......,. ഒറ്റയ്ക്കിരിക്കലുകള്‍ക്കിടയില്‍ നഷ്ട്ടപ്പെടുന്ന ഏകാന്തത എന്നെ ഒറ്റയ്ക്കിരിക്കാന്‍ അനുവദിക്കുന്നില്ല... ഒറ്റയ്ക്കിരിക്കാന്‍ ഒരിടം തരുമോ...? ഇടിമിന്നലുകള്‍ക്ക് താഴെ റയില്‍ പാളത്തിനടുത്ത് നിറഞ്ഞു പരന്നൊഴുകുന്ന നഗര മധ്യത്തില്‍.... നിങ്ങളുടെ കീശയ്ക്കുള്ളില്‍.... ???
ശരിയാണ്.... ഇതൊരു മടങ്ങി വരവ് തന്നെയാണ്... അതിനു ദൂരേക്കൊന്നും പോയില്ലല്ലോ എന്നതാണ് ചോദ്യം എങ്കില്‍ ഉത്തരം ഇല്ല. പക്ഷെ ഞാന്‍ പലതും ഉപേക്ഷിച്ചു പോയിരുന്നു. എന്‍റെ ആത്മാവിനെ , ആത്മാവിന്റെ ആഗ്രഹങ്ങളെ., അങ്ങനെ പലതും....
നേടാന്‍ പലതും ഉണ്ടായിരുന്നു., പക്ഷെ നേടിക്കൊണ്ട് ചെല്ലാന്‍ എനിക്ക് ഞാന്‍ മാത്രമേ ഉണ്ടായിരുന്നുള്ളൂ എന്നത് വലിയ ഒരു തിരിച്ചറിവ് ആയിരുന്നു..
ആത്മാവില്‍ കുഴിച്ചു മൂടിയ യാഥാര്‍ത്ഥ്യത്തെ പുറത്തേക്കു വലിച്ചിട്ട് , ആ കുഴിയില്‍ സ്വപ്നങ്ങളെ ഇറക്കി വെച്ച് മണ്ണിട്ട് മൂടി ഞാന്‍ തിരിച്ചു വന്നിരിക്കുന്നു....
ആളൊഴിഞ്ഞ അമ്പലപറമ്പിലെ തോരണങ്ങള്‍ക്ക് നടുവിലേക്ക് അല്ല.. വിജനമായി , ഇടയ്ക്ക് ചാറ്റല്‍ മഴകള്‍ മാത്രം പെയ്തിരുന്ന , മഴകളെ അതിരറ്റു സ്നേഹിക്കുന്നവര്‍ മഴ തീര്‍ത്ത ചെറിയ ചാലുകളില്‍ കൈ കഴുകാന്‍ വന്നിരുന്ന ആ പഴയ കാടു പിടിച്ചു കിടക്കുന്ന , തറ മാത്രം കെട്ടിയ പണി തീരാ വീടിന്‍റെ പുല്ലു നിറഞ്ഞ മുറ്റത്തേക്ക്....
മടക്കം എവിടെക്കാണെങ്കിലും മടക്കം തന്നെയാണ്...ഇതും ഒരു മടക്കം തന്നെയാണ്.. മടങ്ങി വരവ് വീടിന്‍റെ പണി തീര്‍ത്തു പാലുകാച്ചി താമസം തുടങ്ങാന്‍ തന്നെയാണ്.. ഏതൊരാളെയും പോലെ തന്നെ..
വഴിയരികില്‍ എവിടേയോ പെയ്യുന്ന മഴയുടെ കുളിര് കൊണ്ട് ഉറങ്ങുന്നതിലും നല്ലത് പണിതീര്‍ക്കാന്‍ കഴിയാത്ത പുരയുടെ തറയില്‍ നക്ഷത്രങ്ങളെ നോക്കി , എന്നെങ്കിലും അവയെ മറച്ചു കൊണ്ട് ഉയര്‍ന്നു വരാന്‍ പോകുന്ന വീടിന്‍റെ മേല്‍ക്കൂരയെ സ്വപ്നം കണ്ടു ഉറങ്ങുന്നത് തന്നെയാണ് എന്ന തിരിച്ചറിവ് സ്വരുക്കൂട്ടിയ മടങ്ങി വരവാണിത്...
ചെറിയ ചില കാര്‍മേഘങ്ങള്‍ ആകാശത്തില്‍ തെന്നി നീങ്ങുന്നുണ്ട്... സൂര്യനെ മറയ്ക്കാനോ സൂര്യന്‍റെ ചൂടിനെ കുറയ്ക്കാനോ  സാധിക്കാത്തവ.. ആരെയും നനയ്ക്കാന്‍ അല്ലെങ്കിലും സ്വയം പെയ്യാന്‍ വെമ്പല്‍ കൊള്ളുന്നവ.. പെയ്തോഴിയേണ്ടവ...
നീരുറവകള്‍ വറ്റി പോയിരിക്കുന്നു.. മുള്ള് വേലികള്‍ കടന്നു ആളുകള്‍ വരാതായിരിക്കുന്നു.. നാട്ടിക ചിതല്‍ തിന്നിരിക്കുന്നു... ആരൊക്കയോ വലിച്ചെറിഞ്ഞ മദ്യകുപ്പികളും ഉപയോഗം കഴിഞ്ഞ ഗര്‍ഭനിരോധന ഉറകളും മാത്രം പറമ്പില്‍ അഥിതികള്‍ ആയി ഉണ്ട്..
നീണ്ട അലഞ്ഞു തിരിയലുകള്‍ക്കൊടുക്കം വഴിയറിയാതെ അന്തിച്ചു നിന്ന് ഒടുവില്‍ കയറി ചെന്നതും ഒരു മടക്കം തന്നെയാണ്.. അല്ലെങ്കിലും ആരാണ് തീരുമാനിച്ചുറപ്പിച്ചു ഒരു മടക്കയാത്ര നടത്തിയവര്‍..
നീണ്ട യാത്രയ്ക്കിടെ വാങ്ങി കൂട്ടിയ ചില ചവറുകള്‍ ഭാണ്ഡത്തില്‍ കലപില ശബ്ദങ്ങള്‍ ഉണ്ടാക്കുന്നു.. ഉപകാരമില്ലാതവ പ്രത്യേകം തിരഞ്ഞുപിടിച്ച് എടുത്തത് പോലുണ്ട്.. കഷ്ട്ടം....
എന്തൊക്കെ ആയാലും അനന്തമില്ലാത്ത ലോകത്തിനു മുന്നില്‍ എത്ര നിസ്സാരന്‍ ആയാലും ഞാനും നടത്തിയത് ഒരു മടങ്ങി വരവ് തന്നയല്ലേ.. പലതും ചെയ്തു തീര്‍ക്കാന്‍ ഉണ്ട്.. പലരെയും ക്ഷണിക്കാന്‍ ഉണ്ട്.. നന്നായി സംസാരിക്കാന്‍ അറിയുന്ന ആ തത്തയെ.. ചുവന്ന കണ്ണന്‍ ചെമ്പോത്തിനെ.. ചവെലാച്ചിക്കിളികളെ .. ഓലതുമ്പത്ത് ഒലെഞാലികളെ.. കാക്കകളെ ഇത്തവണ ക്ഷണിക്കുന്നില്ല..  പിന്നെ പൂച്ചകളെ.. മുള്ളന്‍ പന്നിയെ.. പൂമ്പാറ്റകളെ..അങ്ങനെ പലരെയും..
Posted by akhil chandrasree at 10:46 AM 3 comments: Links to this post
Newer Posts Older Posts Home
Subscribe to: Posts (Atom)
ഒരു ചങ്ങായി... നാട്ടില്‍ ചായക്കടയിലും പച്ച പറ്റിയ ഇടവഴികളിലും കോളേജിലെ വരാന്തയിലും ക്ലാസ്സ്‌ മുറികളിലും കാന്റീനിലും കാണാറുള്ള ഒരുവന്‍ ..... അതാണ് ഞാന്‍ . വീടിലെയും ജോലിയിലെയും പഠിത്തത്തിലെയും പ്രശ്നങ്ങള്‍ തലയ്ക്കു പിടിക്കുമ്പോഴും നാട്ടിലെ വഴികളില്‍ ഇവനോട് നിങ്ങള്‍ ചിരിക്കും , കഥ പറയും , അമേരിക്കയെ കുറിച്ചും അടുക്കളയില്‍ വേവുന്ന മീനിനെ കുറിച്ചും ചര്‍ച്ച ചെയ്യും .........പഠിച്ചതിനെ കുറിച്ചും പഠിക്കാതതിനെ കുറിച്ചും പഠിക്കാനുളതിനെ കുറിച്ചും ചര്‍ച്ച ചെയ്യും ....... തല്ലു കൂടാനും പൊട്ടിച്ചിരിക്കാനും കെട്ടിപിടിച്ചു പോട്ടിക്കരയാനും തോളോട് തോള്‍ ചേര്‍ന്ന് നില്‍ക്കുന്ന ഒരുവന്‍ അതെ ഇന്നും നിങ്ങള്‍ എന്നെ കണ്ടു .നാളെയും കാണും...... അതെ ഞാന്‍ ചങ്ങായി...... നിങ്ങളുടെ സ്വന്തം ചങ്ങായി.
View my complete profile
മലേഷ്യന്‍ വിമാനം എവിടെ ഉണ്ടെന്നു എനിക്കറിയാം
എന്നാലും ആ വിമാനം എങ്ങോട്ട് പോയി...??? വല്ലാത്ത ഒരു സംഭവം ആയി പോയി. ലോക പോലീസ് അയ അമേരിക്കയും പിന്നെ എല്ലാ നറുക്ക് നുറുക...
മലര്‍ ഒരു പേരും കള്ളിയായിരുന്നോ....??????
ദയവായി പ്രേമം സിനിമ കണ്ടവർ മാത്രം ഇത് വായിക്കുക.പ്ലീസ്.... പ്ലീസ്. _/\_ ഇത് വായിച്ചു കഴിഞ്ഞ് ആ സിനിമ കണ്ടിട്ട് കാര്യമില്ല. സ...
►  Jun 13 (2)
►  Mar 17 (1)
▼  Jan 29 (1)
►  Sep 04 (1)
►  Sep 02 (1)
►  Jan 01 (1)
►  Dec 31 (1)
►  Dec 26 (1)
►  Mar 06 (1)
►  Feb 26 (1)
►  Feb 12 (1)
►  Feb 09 (1)
copyright @ chandrasree pvt. ltd.. Ethereal template. Powered by Blogger.